აშშ-ის შტატებისა და ტერიტორიების სია
. ამერიკის შეერთებული შტატები ფედერალური რესპუბლიკაა, რომელიც შედგება 50 შტატის, ერთი ფედერალური ოლქისა (ვაშინგტონი) და ერთი ინკორპორირებული არაორგანიზებული ტერიტორიისგან (პალმირის ატოლი). შტატები ქვეყნის ძირითადი ადმინისტრაციული ერთეულებია, რომლებსაც კონსტიტუციით აქვთ მინიჭებული მთელი რიგი უფლებები, როგორებიცაა: შიდასაშტატო კომერციის რეგულირება, არჩევნების ჩატარება, ადგილობრივი თვითმმართველობების შექმნა და კონსტიტუციის ცვლილებების რატიფიცირება. კონსტიტუციის მეათე შესწორების მიხედვით, შტატებს შეუძლიათ გამოიყენონ ყველა უფლება, რომელიც არაა დელეგირებული ფედერალური მთავრობის მიერ. თითოეულ შტატს საკუთარი მთავრობა ჰყავს, რომელიც შედგება აღმასრულებელი, საკანონმდებლო და სასამართლო ნაწილისგან. ყველა ზემოთ ჩამოთვლილი წარმოდგენილია კონგრესში, ორპალატიან საკანონმდებლო ორგანოში – სენატში (ზემო პალატა) და წარმომადგენელთა პალატაში (ქვედა პალატა).